stanford-oval/wikipedia huggingface dataset:
פדרו פסקל
קריירה

פסקל הופיע במספר סדרות טלוויזיה, כולל באפי ציידת הערפדים, האישה הטובה, הומלנד, המנטליסט וגרייסלנד. הוא הופיע כחוטף בשם רג'י בסדרה חוק וסדר. הוא לוהק לפיילוט לעיבוד הטלוויזיוני של וונדר וומן בשנת 2011, אך התוכנית לא יצאה לפועל.
ביוני 2013, הוא לוהק לעונה הרביעית של הסדרה משחקי הכס בתור הנסיך אוברין מארטל, שמגיע ממלכת דורן שבדרום ווסטרוז למעלה המלך על מנת לנקום את נקמתו. תפקיד זה נחשב לפריצה שלו בתחום הטלוויזיה, הוא זכה עליו בפרס השחקן האורח הטוב ביותר בסדרת דרמה של אנטרטיינמנט ויקלי. בשל תפקידו זה, פסקל התאמן עם מאסטר של אמנות הלחימה הסינית המסורתית, וושו. בפרק השמיני של העונה הוא לקח חלק בסצנה גדולה בה הוא נלחם בעזרת חנית ומפגין את יכולות האקרובטיבה שלמד לצורך התפקיד. הוא אמר בראיונות שהאימונים היו מסובכים.
יש לפסקל ניסיון במה רחב בתחום המשחק והבימוי. הוא קיבל את פרס המבקרים Los Angeles Drama Critics Circle Award ובפרס גרלנד על תפקידו בהפקה "יתומים" של התיאטרון International City Theater.
הוא הופיע ביצירות קלאסיות ועכשוויות. הוא הופיע בהצגות אוף-ברודוויי מייפל וגפן, יופיו של האב, חול, קומדיה ישנה, ישנם גברים, ובהפקת שייקספיר בפארק ב-2006, במחזה מקבת'. הוא חבר באגודת התיאטרון LAByrinth Theater Company של ניו יורק.
בשנת 2014 הוכרז כי ישחק דמות מרכזית בדרמת הפשע "נרקוס" של נטפליקס. פסקל שיחק את דמותו של חאבייר פניה, סוכן DEA העובד בקולומביה.
בשנת 2016 שיחק בסרט הפנטזיה "החומה הגדולה".
החל מ-2019 הוא משחק בתפקיד ראשי בסדרת הלייב אקשן של מלחמת הכוכבים - "המנדלוריאן" בתור דין דג'רין. הוא לוהק לגלם את הנבל מקסוול לורד בסרט "וונדר וומן 1984" שיצא ב-2020, ובהמשך השנה הוא שיחק בסרט "גיבורים זה אנחנו" מבית נטפליקס בדמות מרקוס מורנו.
בשנת 2023 שיחק את ג'ואל בסדרה "The Last of Us" שמשודרת ב־HBO. עליו זכה בפרס גילדת שחקני המסך ובמועמדות לפרס גלובוס הזהב לשחקן הטוב ביותר בסדרת דרמה. באותה השנה הופיע ברשימה השנתית טיים 100 של מגזין טיים.
ב-2024 שיחק את התפקיד הראשי של "גנרל אקסיוס" בסרט גלדיאטור 2.
ב-13 ביוני 2025 צפוי לצאת לאקרנים הסרט "Materialists" בכיכובו.
חיים אישים

פסקל שולט באנגלית ובספרדית כאחד. הוא חי בניו יורק מאז 1993. הוא חבר קרוב של השחקנית שרה פולסון, לאחר שהכיר אותה זמן קצר לאחר שעבר לניו יורק. פסקל הוא חסיד של זכויות LGBTQ+. הוא תומך באחותו לוקס פסקל כשיצאה כטרנסג'נדרית, ועליו אמרה, "הוא היה חלק חשוב מזה. הוא גם אמן והיה מדריך. הוא היה אחד הראשונים לתת לי את הדברים שיצרו את הזהות שלי".
פסקל התייחס לעצמו כאגנוסטי וליברל. הוא תמך בגבריאל בוריץ' בבחירות לנשיאות צ'ילה ב-2021.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Hermanas | סטיב |  |
| 2008 | I Am That Girl | נוח |  |
| 2011 | נגד כל הסיכויים | פול דה סנטו |  |
| 2011 | Sweet Little Lies | פאולינו |  |
| 2015 | ממזרים מוצצי דם | מקס |  |
| 2015 | Sweets | פיטר |  |
| 2016 | החומה הגדולה | פדרו טובאר |  |
| 2017 | קינגסמן: מעגל הזהב | ג'ק דניאלס / הסוכן ויסקי |  |
| 2018 | Prospect | עזרא |  |
| 2018 | נקודת שוויון 2 | דייב יורק |  |
| 2018 | סיפורו של רחוב ביל | פיאטרו אלוורז |  |
| 2019 | משולש הגבולות | פרנסיסקו מוראלס |  |
| 2020 | וונדר וומן 1984 | מקסוול לורד |  |
| 2020 | גיבורים זה אנחנו | מרקוס מורנו |  |
| 2022 | משקלו הבלתי נסבל של כשרון ענק | חאבי |  |
| 2022 | הקפסולה | דיטר בראבו |  |
| 2023 | דרך מוזרה לחיות (אנ') | סילבה | סרט קצר של פדרו אלמודובר |
| 2024 | סעי בובה | סנטוס |  |
| 2024 | רוז הרובוטית | פינק | דיבוב |
| 2024 | גלדיאטור 2 | מרקוס אקסיוס |  |
| 2025 | ארבעת המופלאים: צעדים ראשונים | ריד ריצ'רדס / מיסטר פנטסטיק |  |
| 2025 | Materialists |  |  |
| TBA | Freaky Tales |  |  |
| TBA | The Uninvited |  |  |
| TBA | אדינגטון |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | G vs E | גרגור | פרק: "Gee Your Hair Smells Evil" |
| 1999 | Downtown | פדרו | דיבוב; פרק: "Hot Spot" |
| 1999 | לא לבושה | גרג | 3 פרקים |
| 1999 | באפי ציידת הערפדים | אדי | פרק: "The Freshman" |
| 2000 | מגע של מלאכים | ריקי | פרק: "Stealing Hope" |
| 2001 | NYPD Blue | שיין מוריסיי | פרק: "Oh Golly Goth" |
| 2001 | Earth vs. the Spider | בחור גותי | סרט טלוויזיה של Cinemax |
| 2006 | חוק וסדר: כוונה פלילית | רג'י לקמן | פרק: "Weeping Willow" |
| 2006 | ללא עקבות | קיל וילסון | פרק: "Candy" |
| 2008 | חוק וסדר | טיטו קבאסה | פרק: "Tango" |
| 2009 | חוק וסדר: כוונה פלילית | קווין "קיפ" גרין | פרק: "The Glory That Was..." |
| 2011-2009 | האישה הטובה | ניית'ן לנדרי | 6 פרקים |
| 2010 | האחות ג'קי | סטיב | פרק: "Twitter" |
| 2011 | כיבוי אורות | עומאר אסאריאן | 4 פרקים |
| 2011 | אחים ואחיות | זאק וואליסון | 2 פרקים |
| 2011 | חוק וסדר: מדור מיוחד | הסוכן גריר | פרק: "Smoked" |
| 2011 | המלאכיות של צ'רלי | פרדריק מרסר | פרק: "Angels in Paradise" |
| 2011 | סוכן מחוק: נפילתו של סאם אקס | המפרד וראקרוס | סרט טלוויזיה של USA Network |
| 2012 | בגוף ההוכחה | זאק גופמן | פרק: "Falling for You" |
| 2012 | CSI | קייל הארטלי | פרק: "Malice in Wonderland" |
| 2013 | ניקיטה | ליאם | פרק: "Aftermath" |
| 2013 | אלמנה אדומה | ג'ק קסטיו | 4 פרקים |
| 2013 | הומלנד | דייוויד פורטילו | פרק: "Tin Man Is Down" |
| 2014-2013 | גרייסלנד | חואן בדילו | 10 פרקים; תפקיד משני; עונות 1–2 |
| 2014 | המנטליסט | מרקוס פייק | 7 פרקים |
| 2014 | משחקי הכס | אוברין מארטל | 7 פרקים |
| 2017-2015 | נרקוס | חאבייר פניה | תפקיד ראשי; 3 עונות |
| 2019-הווה | המנדלוריאן | המנדלוריאן / דין דג'ארין | תפקיד ראשי; 3 עונות |
| 2020 | Home Movie: The Princess Bride | איניגו מונטויה | פרק: "Chapter Two: The Shrieking Eels" |
| 2021 | Calls ‏ | פדרו | דיבוב; פרק: " Pedro Across the Street" |
| 2022 | Patagonia: Life on the Edge of the World | קריינות | פרק: "Mountains" שודר ברשת CNN  מועמד פרס אמי לבידור בפריים טיים לקריין הטוב ביותר (אנ') (2023) |
| 2022 | הספר של בובה פט | המנדלוריאן / דין דג'ארין | 3 פרקים |
| 2023 | סאטרדיי נייט לייב | מנחה | 2 פרקים מועמד פרס אמי לבידור בפריים טיים לשחקן אורח יוצא מן הכלל בסדרה קומית (אנ') (2023) |
| 2023–הווה | האחרונים מבינינו | ג'ואל מילר | תפקיד ראשי; 9 פרקים זוכה פרס בחירת הקהל לכוכב הטלוויזיה של השנה (2024)  זוכה פרס גילדת שחקני המסך לשחקן הטוב ביותר בסדרת דרמה (אנ') (2024) מועמד פרס TCA להישג אישי בדרמה (2023)  מועמד פרס גלובוס הזהב לשחקן הטוב ביותר בסדרת דרמה (2024)  מועמד פרס בחירת מבקרי הטלוויזיה לשחקן הטוב ביותר בסדרת דרמה (2024)  מועמד פרס האקדמיה האוסטרלית הבינלאומית לאמנויות הקולנוע והטלוויזיה לשחקן הכי טוב בסדרה (2024)  מועמד פרס סאטורן לשחקן הטוב ביותר בסדרת טלוויזיה (2024)  מועמד פרס בחירת הקהל לכוכב סדרת הדרמה של השנה (2024)  מועמד פרס גילדת שחקני המסך לביצוע הטוב ביותר של אנסמבל בסדרת דרמה (2024)  מועמד פרס סטלייט לשחקן הטוב ביותר בסדרת דרמה או ז'אנר (2024) |
הערות שוליים

↑  שרה פולסון, Pedro Pascal Is on the 2023 TIME 100 List, טיים, ‏13 באפריל 2023
↑  Alex Ritman, Celine Song’s ‘Materialists,’ Starring Dakota Johnson, Chris Evans and Pedro Pascal, Sets June Release Date, Variety, ‏2025-03-04 (באנגלית אמריקאית)
1 2  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
1 2  Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית)
| פרס גילדת שחקני המסך לשחקן הטוב ביותר בסדרת דרמה |
| --- | --- | --- |
| 1994‏-2009 | דניס פרנץ (1994) • אנתוני אדוארדס (1995) • דניס פרנץ (1996) • אנתוני אדוארדס (1997) • סם ווטרסטון (1998) • ג'יימס גנדולפיני (1999) • מרטין שין (2000) • מרטין שין (2001) • ג'יימס גנדולפיני (2002) • קיפר סאת'רלנד (2003) • ג'רי אורבך (2004) • קיפר סאת'רלנד (2005) יו לורי (2006) • ג'יימס גנדולפיני (2007) • יו לורי (2008) • מייקל סי הול (2009) |  |
| 2010-היום | סטיב בושמי (2010) • סטיב בושמי (2011) • בריאן קראנסטון (2012) • בריאן קראנסטון (2013) • קווין ספייסי (2014) • קווין ספייסי (2015) • ג'ון לית'גו (2016) • סטרלינג קיי בראון (2017) • ג'ייסון בייטמן (2018) • פיטר דינקלג' (2019) • ג'ייסון בייטמן (2020) • לי יונג-ג'ה (2021) • ג'ייסון בייטמן (2022) • פדרו פסקל (2023) ‏•‏‏ הירויוקי סנאדה (2024) |  |
| 0 | 1 | 2 |
| --- | --- | --- |
| הקודם: 2022: טום הידלסטון, סופיה די מרטינו ואוון וילסון – "לוקי" | פרס הסרטים והטלוויזיה של MTV – הצמד הטוב ביותר   2023: פדרו פסקל ובלה רמזי – "האחרונים מבינינו"  | הבא: |
| 0 | 1 | 2 |
| --- | --- | --- |
| הקודם: 2022: נואה שנאפ – "דברים מוזרים" | פרס בחירת הקהל לכוכב הטלוויזיה של השנה  2023: פדרו פסקל – "האחרונים מבינינו" | הבא: |
| --- | --- |
בקרת זהויות :  NLI: 987009347828005171  BIBSYS: 1507616672784  BNE: XX5618727  BnF: cb177109799 (data)  GND: 1117480038  ISNI: 0000 0001 2365 8401  LCCN: no2011112305  MusicBrainz: a881acd6-6464-4e1b-864a-ec7355187aba  NKC: xx0263141  NLK: KAC2020M3514  NTA: 406627460  SUDOC: 250717735  VIAF: 173578341   WorldCat (עם VIAF): 173578341
ישראל סג"ל פרנקל

| --- | --- |
 לידה:  ~ה'ת"ג ווינה
 פטירה:  י"ב באב ה'תנ"ו היידינגספעלד (גר')
 מקום פעילות:  ווינה, פיורדא, העלישויא, אונגריש-ברוד ופינסק
 רבותיו:  רבי יעקב ז"ק
 
רבי ישראל סג"ל פרנקל (או: ישראל הלוי קאפעלמאן, או: ישראל קאפלש; בערך ה'ת"ג – י"ב באב ה'תנ"ו, 10 באוגוסט 1696) היה מגולי גירוש ווינה, ונדבן יהודי אוסטרי, מרא דאתרא, אב"ד וראש ישיבה. כיהן ברבנות בגרמניה, מוראביה ובליטא.
תולדותיו

נולד בווינה שבממלכת הבסבורג (כיום אוסטריה) לשתדלן רבי יעקב קאפיל סג"ל פרענקיל שהיה אמיד, ולמרת צארטל.
בשנת תכ"ג נישא לחיילה בת ר' יהודה רייז מפיורדא, תושב ווינה.
למד אצל רבי יעקב ז"ק בן רבי בנימין זאב ווילנער אשכנזי (אביו של רבי צבי הירש אשכנזי בעל חכם צבי), תלמידו של רבי יעקב מלובלין (אביו של הרבי ר' העשיל).
לפני שנת תכ"ו שימש כראש ישיבה בבית מדרשו שבנה אביו, יחד עם הרב אפרים הכהן (רב קהילת אובן) מחבר ספר שער אפרים.
ביתו היה פתוח לרווחה, והחזיק לומדי תורה מכיסו והעמיד תלמידים הרבה.
בשנת 1670 (ה'ת"ל) התרחש גירוש ווינה על ידי לאופולד הראשון, קיסר האימפריה הרומית הקדושה, ור' ישראל יחד עם משפחתו המורחבת גלו לעיר פיורדא. שם שימש כדיין ומרביץ תורה, עד שנת ת"מ,  בסביבות שנת ת"מ נתקבל לרבנות בעיר העלישויא. בערך בשנת תמ"ח היה ר"מ ואב"ד באונגריש-ברוד, ומשם הלך לפינסק.
ובשנת תנ"ו חזר לגרמניה ושימש כאב"ד בקהילת הייצפלד (היידינגספעלד) (גר') ומדינת וירצבורג, נפטר בה ביום שישי ערב שבת, י"ב באב ה'תנ"ו, ונקבר בבית הקברות היהודי (גר') בעיר אללרסהיים (גר').
בשנת תנ"ו מכר למחותנו שמואל אופנהיימר את בית הקברות היהודי ברוסאו שרכש עם אחיו, ר' יצחק זעקיל סג"ל וגיסו רבי חגי חנוך לאחר גירוש וינה.
רבי ישראל פרענקל תיקן מי שברך למי שלא שתה סתם יינם.
אזכורים והנצחה

בספר זיכרון של בית הכנסת הישנה בפיורדא נכתב עליו:
יזכור א' את נשמת הרב הגדול החסיד והעניו מוהר"ר ישראל בהר"ר קאפל סג"ל אשר הפליא עצה הגדיל תושיה בהיותו יושב עמנו על כסא הוראה ולבסוף על גפי מרומים לאב"ד ור"מ דק"ק ברודא ומשם לק"ק פינסק ושב לאיתנו ראשון לארץ אשכנז לרב מדינות ווירצבורג ושם נתבקש בישיבה של מעלה אחרי שזכה וזכה את הרבים וכו' נפטר בק"ק האצפעלד יום ו' י"ב מנחם ת"ס?. ונקבר בו ביום בכבוד גדול באלרשע
ר' משה מיינסטרס, מחבר הספר "פנים מסבירות" כתב עליו בהקדמתו:
והנה הביאני ה' אל בית מאהבי, אנשי חסידי כורתי בריתי וטובי, המה האחים הקצינים התורניים, האחד אננו כי לקח אותו אלוקים אשר היה לי לאב ופטרוני, החסיד כהר"ר זעקיל סג"ל זצ"ל מוינא, נותן פשתי ושמני. והשני לו אב"ד ור"מ כמוהר"ר ישראל סג"ל אשר הוא מרביץ תורה כעת בק"ק ברודא, אשר הייתי ג' שנים אוכל שולחנו ומלבישני עדני, אשר מברכתם ברכוני ומטובתם הטיבוני, מושב יחידים ישבתי שם בחדר מיוחד, ושם מטה כסא ומנורה, והרחבתי את לבבי אחד לאחד, ישלם ה' להם ולבניהם כפעלם הטוב, וישמור את בתיהם מפחד, אכי"ר. וכאשר היתה איתן מושבי בק"ק הנ"ל [ווינא] הייתי משתעשע בו ובתורתו וחזיתי בפלפולו בשכלו המופלא שכל צח שכל המוציא תולדות כיוצא בו
חיים אישיים

היה נשוי לחיילה. ילדיהם:
הרב שמעון (חתן הקצין רבי בער אופנהיים מוורמייזא), אב"ד גראפפעלד, וגליל שווארצנבערג (או, במגילת יוחסין למשפחת פרנקל הירצפעלד, הייצפעלד=היידינגספעלד), ואחר מות אביו, היה אב"ד ווירצבורג והמדינה.
רבי יששכר בערמן, אב"ד קיצינגען.
רבי ליב.
אסתר - אשת ר' יצחק סג"ל, אב"ד איטינגן.
רבי שניאור פייבש ב"ר יוסף, אב"ד קראמוי, וויצנהויזן.
רבי דוד יצחק זעקל. בנו הוא ר' יששכר ברמן בעל "מטה יששכר", מפיורדא.
אחיותיו: אסתר - אשת ר' בנימן וואלף ב"ר אנשיל בן הרב אהרן שמעון שפירא אב"ד ור"מ דפראג, וריטשל - אשת ר' חגי חנוך אב"ד במברג, הנאו.
לקריאה נוספת

מגילת יוחסין של ר' מאיר פערלס, בתוך: מטה משה, זולקוה, תק"ה. ונדפס גם במגילת יוחסין, חידושי אגדות מהר"ל מפראג - חלק א, באתר היברובוקס
חיים נתן דעמביצר, כלילת יופי ח"ב, עמ' קכ, קראקא תרנ"ג, באתר היברובוקס
צבי הירש הלוי הורוויץ, העלישויא, בתוך: לתולדות הקהילות בפולין, ירושלים: מוסד הרב קוק, תשל"ח, עמ' 553.
יעקב קופל דושינסקי, תולדות הגאון ר' דוד אופנהיימער, בודפשט, תרפ"ב, עמ' 47.
ר' משה ב"ר מאיר שוחט, מגילת יוחסין למשפחת פראנקל-שפירא, בתוך: קובץ קרן ישראל, א, עמ' קיז, ומקורו ב: Monatsschrift für Geschichte und Wissenschaft des Judentums, 1911, עמ' 350–351.
יצחק דוב פעלד, קונטרס חלקי אבנים, נספח לשו"ת נשאל דוד, חלק ג', ירושלים תשל"ה, עמ' רנד, באתר היברובוקס
בנימין שלמה המבורגר, הישיבה הרמה בפיורדא, מכון מורשת אשכנז תש"ע, כרך א, עמ' 215–216.
בנימין שלמה המבורגר, מבוא לספר מטה יששכר, נתניה, תשמ"ה.
הערות שוליים

↑  שכן אשתו הראשונה של אביו נפטרה בשנת ת"א, ואחר כך נולד האח שלו, ר' יצחק דוד זעקל.
↑  מסופק בזה י"ק דושינסקי בהערה 137, וצבי הלוי הורוויץ כתב שנפטר בשנת תס"ו, אבל לא ייתכן שכן בהסכמתו לספר "ויקהל משה", דעסוי תנ"ט כבר כתב עליו "זצוק"ל".
↑  דוד קופמאן, כתב עליו בהגרן, תרנ"ח, א, עמ' 73: "הקצין המפואר ראש גבירי קהלת ווינא ר' קאפיל פרענקל... תורה וגדולה כאחד נמצאו בהם, וכל חיי רוחו של ר' יעקב קאפיל סג"ל אשר עלו בעיניו על כל כבוד עשרו ופרשת גדולתו היו ראשי חכמי ישראל אשר הביא אל ארמונו למען ילמדו בניו ויעשו כמתכנתם, ובאמת זכה לראות בנו יוצא חלציו עולה למעלה למעלה על סולם השלמות, ה"ה ר' ישראל פרענקל אשר היה יושב על כיסא ההוראה בקהלות קדושות בישראל".
↑  ר' משה ב"ר מאיר שוחט, "מגילת יוחסין למשפחת פראנקל-שפירא", בתוך: קובץ "קרן ישראל", א, עמ' קיז.
↑  מגילת יוחסין למהר"ל מפראג.
↑  יצחק דוב פעלד, חלוקי אבנים, נספח לספר יש מנחילין מהרב פינחס קצנלנבוגן, מכון חתם סופר, ירושלים ה'תשמ"ו, עמ' תלז, באתר היברובוקס.
↑  רבי חיים נתן דמביצר כתב בכלילת יופי שהיה תלמידו, אבל לא נראה כן מהלשון.
↑  בהקדמת בן המחבר לשו"ת "שער אפרים": "עד שנתקבל לק"ק ווינא בבית מחותנו הראש והקצין הנדיב המפורסם הגביר המרומם כהר"ר קאפיל הלוי ז"ל ועם בנו הקצין הנדיב על נדיבתו יקום בכל עת צדקה עושה, תורה וגדולה במקום אחד, הרב המובהק כמהור"ר ישראל הלוי נר"ו אב"ד ור"מ דק"ק ברודא יע"א ועם שאר בעלי תריסין השמיע תורתו".
↑  ר' משה ב"ר מאיר שוחט, "מגילת יוחסין למשפחת פראנקל-שפירא", בתוך: קובץ קרן ישראל, א, עמ' קיז כותב: "ובשנת תל"ח הייתי בק' פירדא בשבתות אצל ש"ב הרב הגאון הגדול מ' ישראל זצ"ל".
1 2  ממורבוך של היידינגספלד, בתוך: בנימין שלמה המבורגר, הישיבה הרמה בפיורדא, מכון מורשת אשכנז תש"ע, כרך א, עמ' 216.
↑  כ"כ י"ק דושינסקי בהערה 138, אבל באגרת ר' משה ב"ר מאיר שוחט, מגילת יוחסין למשפחת פראנקל-שפירא, בתוך: קובץ קרן ישראל, א, עמ' קיז כתוב שלא היה לו לר' ישראל אלא בת אחת, ושמה צארטיל.
לואיזה ג'ייקובסון

| --- | --- |
אין תמונה חופשית
 לידה:  12 ביוני 1991 (בת 33) לוס אנג'לס, ארצות הברית 
 מדינה:  ארצות הברית 
 השכלה:  מכללת ואסר אוניברסיטת ייל
 
לואיזה ג'ייקובסון גאמר (באנגלית: Louisa Jacobson Gummer; נולדה ב-12 ביוני 1991) היא שחקנית ודוגמנית אמריקאית. היא ידועה בעיקר בזכות דמותה של מריאן ברוק בסדרה "העידן המוזהב" של HBO.
ביוגרפיה

ג'ייקובסון נולדה בלוס אנג'לס, קליפורניה, ארצות הברית, ב-12 ביוני 1991, אמה היא השחקנית מריל סטריפ ואביה הפסל דון גאמר. היא אחותו הצעירה של המוזיקאי הנרי וולף והשחקניות מיימי גאמר וגרייס גאמר. היא למדה בבית הספר פולי פרפ וסיימה את לימודיה במכללת ואסר בשנת 2013 במגמת פסיכולוגיה. היא השתתפה באקדמיה הבריטית האמריקאית לדרמה בתוכנית הקיץ באוקספורד והיא בוגרת בית הספר לדרמה של ייל עם תואר שני במשחק.
קריירה

היא משתמשת בשם המשפחה ג'ייקובסון, שהוא שמה האמצעי, מכיוון שכבר יש שחקנית בשם לואיזה גאמר, וגילדת שחקני המסך (SAG) דורשת ש אף חבר לא ישתמש בשם זהה או דומה לזה של חבר אחר.
על הבמה, ג'ייקובסון עשתה את הופעת הבכורה שלה כשחקנית מקצועית בתור מרי דלטון בהפקה של תיאטרון ייל ב-2017 במחזה "Native Son". ב-2018, בשנה שלאחר מכן היא שיחקה בהפקה של פסטיבל התיאטרון של וויליאמסטאון למחזה של קארסון מקאלרס "Member of the Wedding", לצד טאווי גווינסון ובבימוי גיי טיילור אפצ'רץ'. בשנת 2019, היא שיחקה בתפקיד ג'ולייט בהפקת "רומיאו ויוליה".
בשנת 2022, היא עשתה את הופעת הבכורה שלה בטלוויזיה בסדרת הדרמה התקופתית של ג'וליאן פלוז, "העידן המוזהב". בסדרה היא משחקת בתפקיד מריאן, יתומה מפנסילבניה המגיעה חסרת כל לניו יורק לגור עם דודותיה. עוד משחקות לצדה קארי קון, כריסטין ברנסקי, סינת'יה ניקסון ודנה בנטון. בשנת 2023 הייתה מועמדת יחד עם צוות השחקנים לפרס גילדת שחקני המסך על הופעה יוצאת דופן של אנסמבל בסדרת דרמה.
ב-13 ביוני 2025 צפוי לצאת לאקרנים הסרט "Materialists" בהשתתפותה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2025 | Materialists |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2022 – היום | העידן המוזהב | מריאן ברוק | ראשי; 17 פרקים |
פילמוגרפיה > תיאטרון

| שנה | מחזה | תפקיד | מחזאי | תיאטרון |
| --- | --- | --- | --- | --- |
| 2017 | Native Son | מרי | ריצ'רד רייט | תיאטרון רפרטוארי ייל |
| 2018 | חבר החתונה | ג'ניס | קרסון מקולרס | פסטיבל התיאטרון של וויליאמסטאון |
| 2019 | רומאו ויוליה | ג'ולייט | וויליאם שייקספיר | תיאטרון אולד גלוב, סן דייגו |
| 2022 | Trayf | לאה | לינדזי ג'ואל | גפן פלייהאוס, לוס אנג'לס |
| 2023 | Lunch Bunch | טאטל | שרה איינספנייר | תיאטרון קומה שנייה 122CC, איסט וילג' |
פרסים ומועמדויות

| שנה | ארגון | קטגוריה | עבודה | תוצאה | רפ>  |
| --- | --- | --- | --- | --- | --- |
| 2023 | פרס גילדת שחקני המסך | אנסמבל מצטיין בסדרת דרמה | העידן המוזהב | בהמתנה |  |
הערות שוליים

↑  "Meryl Streep Is A Mother For 4th Time: It's A Girl". Orlando Sentinel. 21 ביוני 1991. נבדק ב-6 בדצמבר 2014. {{cite news}}:  (עזרה)
↑  Lambe, Stacy (24 בינואר 2022). "Get to Know Louisa Jacobson, the Breakout Star of 'The Gilded Age' (Exclusive)". ET Online. {{cite web}}:  (עזרה)
↑  Crosbie, Eve (26 בינואר 2022). "The Gilded Age star Louisa Jacobson is the daughter of this A-list actress – can you guess who?". Hello! Magazine. {{cite web}}:  (עזרה)
↑  ענבל חננאל, מריל סטריפ ודון גאמר נפרדו אחרי 45 שנות נישואים, במדור "פנאי פלוס" באתר ynet‏, 21 באוקטובר 2023
↑  "School of Drama Enrollment, 2017–2018". Yale University Bulletin.
↑  Cabrera, Daniela (24 בפברואר 2017). "What Do Meryl Streep's Children Do? Creative Talent Runs In Their Blood". Bustle. {{cite web}}:  (עזרה)
↑  Mulkerrins, Jane (28 בנובמבר 2016). "Mamie Gummer: 'Meryl's priority was being our mother – not being a celebrity'". Irish Independent. {{cite news}}:  (עזרה)
↑  "Can I check professional name availability?". SAG-AFTRA.
↑  "Romeo and Juliet". The Old Globe. נבדק ב-13 בינואר 2024. {{cite web}}:  (עזרה)
↑  Yaron Ten Brink, הסדרה הזאת כל כך רוצה להיות אחוזת דאונטון. ויש לה סיכוי, באתר הסדרה הזאת כל כך רוצה להיות אחוזת דאונטון. ויש לה סיכוי | טיים אאוט, ‏2022-01-25
↑  Petski, Denise (19 בנובמבר 2019). "'The Gilded Age': Denée Benton, Louisa Jacobson, Taissa Farmiga, Blake Ritson & Simon Jones Join HBO Period Drama". Deadline Hollywood. {{cite web}}:  (עזרה)
1 2  Alex Ritman, Celine Song’s ‘Materialists,’ Starring Dakota Johnson, Chris Evans and Pedro Pascal, Sets June Release Date, Variety, ‏2025-03-04 (באנגלית אמריקאית)
↑  "Nominations Announced for the 30th Annual Screen Actors Guild Awards®" (הודעה לעיתונות). Screen Actors Guild. 10 בינואר 2024. נבדק ב-10 בינואר 2024. {{cite press release}}:  (עזרה)
בואינג KC-135 סטרטוטנקר

בואינג KC-135A ששימש את חיל האוויר של ארצות הברית
בואינג KC-135 סטרטוטנקר (באנגלית: Boeing KC-135 Stratotanker) הוא מטוס תדלוק ותובלה מתוצרת חברת בואינג האמריקאית המשמש את חיל האוויר של ארצות הברית וחילות אוויר נוספים.
המטוס נכנס לשירות ב־1956 כמחליפו של הבואינג KC-97 סטרטופייטר. הוא היה למטוס הסילון הראשון ששימש למשימות תדלוק אווירי. המטוס פותח על בסיס מטוס הבואינג 367-80 שממנו פותח במקביל גם המטוס האזרחי בואינג 707. ה־KC-135 נועד לתת מענה לתדלוק צי המפציצים האסטרטגיים של חיל האוויר האמריקאי ולאפשר הגעתם לכל נקודה ברחבי כדור הארץ.
בשנים 1956–1965 סופקו לחיל האוויר למעלה מ־800 מטוסי KC-135A. מתוכם למעלה מ־415 עברו שדרוג והוכנסו בהם מנועי CFM-56. מטוסים אלו קיבלו את הכינוי KC-135R ו־KC-135T. שדרוג נוסף היה בהכנסת מנועי TF-33-PW-102 למטוסים שקיבלו את הכינוי KC-135E.
לאורך שנות שירותו בחיל האוויר מילא המטוס בנוסף למשימות תדלוק אווירי, גם משימות הובלה של ציוד ונוסעים, משימות סיור וכן כמטוס למשימות של חילוץ רפואי.
המטוס מתוכנן לצאת בהדרגה משירות עם כניסת מחליפו בואינג KC-46 פגסוס.
המטוס נמכר למספר חיילות אוויר זרים, בהם חיל האוויר הטורקי, חיל האוויר של צ'ילה, חיל האוויר הצרפתי וחיל האוויר של סינגפור.
עץ AVL

במדעי המחשב, עץ AVL הוא מבנה נתונים מסוג עץ חיפוש בינארי מאוזן, שבו הפרש  גובהם של שני תתי-העצים של הבנים של כל צומת הוא לכל היותר 1. תכונה זו מבטיחה שניתן יהיה לחפש בעץ, להכניס ולהוציא ממנו נתונים בסיבוכיות של  \ O(\log n) במקרה הגרוע ביותר (כאשר  \ n הוא מספר הצמתים בעץ).
עץ AVL נקרא כך על שם ראשי התיבות של ממציאיו, גאורגי אדלסון-ולסקי (Adelson-Velskii) ויבגני לנדיס (Landis, שהציגו אותו במאמר משנת 1962. היה זה עץ החיפוש הראשון שהבטיח איזון בעלות של  \ O(\log n).
דרך פעולת העץ

כל צומת בעץ שומר, פרט למידע הסטנדרטי של עץ חיפוש, גם מאפיין נוסף הנקרא "גורם האיזון" (Balance factor). מאפיין זה הוא ההפרש בין גובהו של תת-העץ השמאלי של הצומת וגובה תת-העץ הימני של הצומת. עץ AVL מאופיין בכך שגורם האיזון בכל צומת הוא תמיד 1, 0 או 1-, ופעולות הוספה והסרה שומרות על תכונה זו. תכונה זו מבטיחה כי העץ יהיה מאוזן בקירוב - ניתן להראות
כי אם בעץ AVL יש  n איברים אז עומקו קטן מ-
 1.44\cdot \log _{2}(n+2)-0.328
(העומק המינימלי בעץ חיפוש מאוזן לגמרי הוא
 \lceil \log _{2}(n+1)\rceil , עץ AVL יכול להיות בעומק גדול יותר).
דרך פעולת העץ > פעולת חיפוש

החיפוש בעץ AVL הוא רקורסיבי וזהה לחיפוש בעץ חיפוש בינארי. הרקורסיה מתחילה משורש העץ. בודקים עבור הצומת הנוכחי:
אם מפתח הצומת מתאים למפתח המבוקש - החיפוש הסתיים בהצלחה.
אם מפתח הצומת גדול מהמפתח המבוקש - מבצעים חיפוש שמתחיל בצומת שהוא הבן השמאלי של הצומת הנוכחי, ומחזירים את התוצאה.
אם מפתח הצומת קטן מהמפתח המבוקש - מבצעים חיפוש בצומת שהוא הבן הימני של הצומת הנוכחי, ומחזירים את התוצאה.
אם לא התקיים אחד מהסעיפים הקודמים - הנתון המבוקש לא נמצא בעץ.
כיוון שעץ AVL הוא מאוזן בקירוב (כמפורט לעיל), פעולת החיפוש תתבצע בסיבוכיות זמן  \ O(\log n) כי פעולת החיפוש מתחילה משורש העץ ומשם יכולה להגיע, במקרה הגרוע, עד לעלה העמוק ביותר.
פעולת החיפוש לא משנה את המבנה של העץ ולכן העץ נשמר כעץ חיפוש בינארי ומאוזן.
דרך פעולת העץ > גלגול

כדי לבצע הכנסה ומחיקה מעץ AVL, משתמשים תחילה בפעולה הרצויה כאילו מדובר בעץ חיפוש בינארי פשוט.
הבעיה שנוצרת היא, שבעקבות ההכנסה או ההוצאה מהעץ, ייתכן שגורם האיזון יעלה ל-2 או ירד ל-2-. כדי לפתור את הבעיה, משתמשים בטכניקה הנקראת גלגול, בעזרתה משנים את מבנה העץ כדי לתקן איזון של תת-עץ המתחיל בצומת שבו יש חריגה בגורם האיזון, וזאת מבלי להפר את הסדר של העץ (המאפשר חיפוש בינארי עליו).
ישנם ארבעה סוגים של גלגולים: RR, LL, RL ו-LR, כאשר על ידי ארבעתם ניתן לטפל בכל צומת שגורם האיזון שלו הופר ושווה ל-2 או 2-, בהנחה שהוא תקין בשני עצי הבנים שלו. הבחירה באיזה גלגול להשתמש נעשית על פי הכללים הבאים:
LL - גורם האיזון בצומת הופר ל-2 וגורם האיזון בבן השמאלי הוא 0 או 1.
LR - גורם האיזון בצומת הופר ל-2 וגורם האיזון בבן השמאלי הוא 1-.
RR - גורם האיזון בצומת הופר ל-2- וגורם האיזון בבן הימני הוא 0 או 1-.
RL - גורם האיזון בצומת הופר ל-2- וגורם האיזון בבן הימני הוא 1.
הגלגולים נעשים בדרך שמתוארת בציור שמופיע בצד. ניתן לממש את כל אחד מארבעת הגלגולים בעזרת שתי פעולות בסיסיות (R ו-L), כאשר הגלגול כולל פעולת R/L אחת שמבוצעת על אחד מהבנים של הצומת, ופעולת R/L שנייה על הצומת עצמו.
כל סוגי הגלגולים הם בזמן קבוע של  O(1)
דרך פעולת העץ > פעולת הכנסה

כדי להכניס צומת חדש לעץ, מתחילים במציאת המקום המתאים להכנסה באותה הדרך שבה מכניסים לעץ חיפוש בינארי. מתחילים משורש העץ ובודקים באופן רקורסיבי:
אם מפתח הצומת גדול מהמפתח שרוצים להכניס לעץ. אם קיים בן שמאלי לצומת - מבצעים את הבדיקה עבור תת-העץ המתחיל בבן זה. אחרת, הצומת החדש יהיה הבן השמאלי של הצומת.
אם מפתח הצומת קטן מהמפתח שרוצים להכניס לעץ. אם קיים בן ימני לצומת - מבצעים את הבדיקה עבור תת-העץ המתחיל בבן זה. אחרת, הצומת החדש יהיה הבן הימני של הצומת.
לאחר שהצומת הוכנס לעץ, צריך לבדוק את המסלול מהצומת החדש כלפי מעלה עד לשורש, ואם קיים צומת שגורם האיזון שלו הופר - לבצע גלגול עבור צומת זה. פעולת הגלגול מחזירה את הגובה של תת-העץ שעל שורשו היא פועלת לגובה שהיה לפני ההוספה, ולכן העץ נשאר מאוזן לאחר גלגול זה.
פעולת ההכנסה מבוצעת בסיבוכיות זמן  O(\log n) כי פעולת ההכנסה המקורית מבוצעת בסיבוכיות זמן  O(\log n), יש לכל היותר  \log n צמתים שצריך לעדכן את גורם האיזון שלהם, ולא יותר מגלגול אחד, שמשנה רק מספר קבוע של צמתים.
דרך פעולת העץ > פעולת מחיקה

כאשר רוצים להוציא צומת מתוך עץ AVL, צריך לבצע שלושה תהליכים עיקריים - מציאת הצומת שצריך להוציא, הוצאת הצומת תוך שמירה על תכונת עץ החיפוש ואיזון העץ לאחר ההוצאה.
דרך פעולת העץ > פעולת מחיקה > מציאת הצומת

מציאת הצומת נעשית באותה הדרך שנעשית פעולת החיפוש וניתן לדלג על מציאת הצומת במקרים שבהם נתון מראש הצומת שדורש מחיקה.